1. svibnja 2018.

pravilnik o videonadzoru

osnovne škole vjekoslava kaleba

Na temelju članka 70. stavka 2. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10. 90/11., 16/12., 86/12., 94/13., 152/14., 07/17.) a u svezi s člankom 17. stavak 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13.), članka 43. Zakona o zaštiti na radu (NN br. 71/14., 118/14. i 154/14.), članka 25. Zakona o provedbi Opće uredbe o zaštiti podataka (NN br. 42./2018.), te članka 58. Statuta Osnovne škole Vjekoslava Kaleba, a nakon prethodnog savjetovanja sa Radničkim vijećem o donošenju Pravilnika o videonadzoru, Školski odbor na sjednici održanoj dana \_\_\_\_\_\_\_\_\_\_\_\_\_\_\_\_\_. godine donio je

Pravilnik o videonadzoru

Članak 1.

(1) Ovim pravilnikom regulirano je prikupljanje obrada i čuvanje osobnih podataka korištenjem sustava videonadzora.

(2) Osnovna škola Vjekoslava Kaleba (u daljnjem tekstu: Škola) koristi sustav videonadzora zbog sigurnosti učenika, radnika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.

(3) Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava videonadzora je ograničena na ispunjenje svrhe i stavka 1. ovog članka.

(4) U svrhu iz stavka 1. ovog članka u obuhvatu sustava videonadzora su prostori:

* vanjski prostor oko Škole - glavni ulaz, vanjski ulaz ispred učionice likovne kulture te prostor iza škole
* unutarnji prostor škole – hodnik prema upravi, glavni hol te hodnik prema učionicama

Videonadzorom nisu pokriveni prostori učionica, dvorane, zbornice, školske knjižnice, soba stručne službe, soba ravnatelja, soba tajnika i voditelja računovodstva, prostor koji koristi domar škole, prostor učitelja tjelesne i zdravstvene kulture, sanitarni prostor za učenike i radnike škole.

(5) Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.

(6) Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

Članak 2.

(1) Podaci prikupljeni korištenjem sustava videonadzora nalaze se na snimaču koji se nalazi u sobi ravnatelja.

(2) Pristup podacima odnosno uvid u sadržaj nastao korištenjem sustava videonadzora ima ravnatelj škole i ostali zaposlenici uz prisutnost ravnatelja.

(3) Pristup podacima odnosno uvid u sadržaj nastao korištenjem sustava videonadzora moguć je isključivo preko monitora koji se nalazi u sobi ravnatelja.

(4) Presnimavanje i pohrana sadržaja nastalog korištenjem sustava videonadzora na druge medije kao i daljnje korištenje istog dopušteni su isključivo u slučajevima određenim zakonom.

Članak 3.

(1) Podaci prikupljeni korištenjem sustava videonadzora čuvaju se najduže 7 dana, a nakon proteka tog vremena podaci se automatski brišu.

(2) U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podaci čuvaju duže od vremena navedenog u stavku 1. ovoga članka.

(3) Odredba stavka 1. ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podaci o takvim događajima mogu sačuvati kao dokazni materijal te na pisani zahtjev ustupiti pravosudnim i policijskim tijelima.

Članak 4.

(1) Ravnatelj Škole dužan je osigurati da se na vidnom mjestu pri ulasku u prostor, kao i unutrašnjost prostorija te vanjska površina objekta, istakne obavijest da se prostor nadzire sustavom tehničke zaštite, kao posebno jednostavnu i lako razumljivu sliku uz tekst koji omogućava saznanje:

- da je prostor pod videonadzorom

- podatke o voditelju obrade

- podatke za kontakt za ostvarivanje prava.

(2) Ravnatelj, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene.

Članak 5.

Ovaj Pravilnik stupa na snagu osmog dana od dana objave na oglasnoj ploči Škole.

Predsjednica Školskog odbora

\_\_\_\_\_\_\_\_\_\_\_\_\_\_\_

Martina Fantov

Ovaj pravilnik objavljen je dana \_\_\_\_\_\_\_\_\_\_\_\_\_\_\_. godine i stupa na snagu dana \_\_\_\_\_\_\_\_\_\_2018. godine

KLASA: 003-05/18-01/216

URBROJ: 2182/1-12/1-10-01-18-1

Tisno, 21. svibnja 2018.

 Ravnateljica

\_\_\_\_\_\_\_\_\_\_\_\_\_\_\_\_\_\_\_

Sanda Crvelin, dipl.uč.

Osnovna škola Vjekoslava Kaleba

KLASA: 003-05/18-01/216

URBROJ: 2182/1-12/1-10-01-18-2

Tisno, 21. svibnja 2018.

**Radničko vijeće**

**Osnovne škole Vjekoslava Kaleba**

**Predmet: Savjetovanje prije donošenja Pravilnika o radu**

Namjera je radi zaštite i sigurnosti imovine te zaštite i sigurnosti radnika donijeti Pravilnik o korištenju sustava videonadzora.

Navedeni Pravilnik Vam dostavljamo u privitku ovog podneska.

Kako se prije donošenja Pravilnika o korištenju sustava videonadzora, sukladno članku 150. Zakona o radu, dakle, prije donošenja odluke važne za položaj radnika, poslodavac mora savjetovati s radničkim vijećem o namjeravanoj odluci te mora radničkom vijeću dostaviti podatke važne za donošenje odluke i sagledavanje njezina utjecaja na položaj radnika, kao poslodavac tražim očitovanje radničkog vijeća.

Molim da Vaše mišljenje pisano obrazložite u zakonskom roku, a ako ne u protivnom smatramo da nemate primjedbi na namjeru donošenja Pravilnika o korištenju sustava videonadzora.

 Ravnateljica škole:

 \_\_\_\_\_\_\_\_\_\_\_\_\_\_\_\_\_\_\_\_

 Sanda Crvelin, dipl.uč.

Svojim potpisom potvrđujem da se slažem sa dostavljenim Prijedlogom Pravilnika o videonadzoru OŠ Vjekoslava Kaleba Tisno.

 Predsjednica Radničkog vijeća:

\_\_\_\_\_\_\_\_\_\_\_\_\_\_\_\_\_\_\_\_\_\_\_

 Jelena Ćaleta, prof.